Joni Jukka Petteri Mattila (s. 30. marraskuuta 1988 Himanka) on suomalainen kiekonheittäjä, joka edustaa Turun Urheiluliittoa. Vuoteen 2014 saakka hän edusti Himangan Urheilijoita. Hänen valmentajanaan on Arto Niskanen. Mattila sijoittui pronssille alle 20-vuotiaiden Euroopan-mestaruuskilpailuissa 2007 kiekonheitossa tuloksella 58,05 (1,75 kg:n kiekko). Kalevan kisoissa hän sijoittui pronssille vuonna 2014.